Κάρολος ο Νεότερος

Ο Κάρολος ο Νεότερος (περί το 772 - 4 Δεκεμβρίου 811) μέλος της Δυναστείας των Καρολιδών ήταν ο δεύτερος γιος του Καρλομάγνου και ο μεγαλύτερος από την τρίτη σύζυγό του Χίλντεγκαρντ του Φίντσγκαου.Riche, Pierre, The Carolingians, σ. 86 Οι μικρότεροι αδελφοί του ήταν ο Πεπίνος της Ιταλίας και ο Λουδοβίκος ο Ευσεβής, όταν ο πατέρας του μοίρασε την αυτοκρατορία τον όρισε βασιλιά των Φράγκων. Ο μεγαλύτερος ετεροθαλής αδελφός του Πεπίνος ο Κυφός αποσύρθηκε σε μοναστήρι στο Προυμ ύστερα από αποτυχημένη εξέγερση εναντίον του πατέρα τους Καρλομάγνου (792).Roger Collins (1998). Charlemagne. University of Toronto Press. σ. 125 Ο δεύτερος αδελφός του Πεπίνος δέχτηκε το Βασίλειο της Ιταλίας και ο μικρότερος αδελφός του Λουδοβίκος ο Ευσεβής την Ακουιτανία.Matthias Becher (2003). Charlemagne. Yale University Press. σ. 127 Ο Κάρολος ο Νεώτερος πέρασε το μεγαλύτερο διάστημα της βασιλείας του σε εκστρατείες εναντίον των Βρετόνων που ήταν στα σύνορα του βασιλείου του, επαναστάτησε τουλάχιστον δύο φορές εναντίον του πατέρα του αλλά συμμετείχε πολλές φορές σε εκστρατείες απέναντι στους Σάξονες. Πέθανε πρίν από τον πατέρα του αλλά η αυτοκρατορία πέρασε στον μικρότερο αδελφό του Λουδοβίκο τον Ευσεβή αφού και ο Πεπίνος είχε επίσης πεθάνει. 

Ο Καρλομάγνος ζήτησε να παντρέψει τον γιο του Κάρολο με την κόρη του Όφα της Μερκίας Έλφλιντ της Μερκίας, ο Όφα ωστόσο του ζήτησε να παντρευτεί ο γιος του Έγκφριθ της Μερκίας με την κόρη του Καρλομάγνου Μπέρτα. Η πρόταση εξόργισε τον Καρλομάγνο, διέκοψε τις εμπορικές σχέσεις και έκλεισε όλα τα λιμάνια με την Αγγλία.https://books.google.gr/books?id=X9_moud2DyQC&pg=PA41&redir_esc=y#v=onepage&q&f=false
Η παρεξήγησε λύθηκε σύντομα και ο Καρλομάγνος κατάργησε τον αποκλεισμό (796), οι δύο ηγεμόνες υπέγραψαν την πρώτη γνωστή εμπορική συνθήκη στην Αγγλική ιστορία. Ο Κάρολος ο Νεότερος τοποθετήθηκε από τον πατέρα του κυβερνήτης των Φράγκων και των Σαξόνων (790) με τον τίτλο του βασιλιά. Ο Καρλομάγνος τον έστεψε Βασιλιά των Φράγκων την ίδια μέρα που ο ίδιος στέφτηκε Αυτοκράτορας της Αγίας Ρωμαϊκής Αυτοκρατορίας (25 Δεκεμβρίου 800). Σε εκστρατεία στο Βάισενφελς (806) ο Κάρολος ο Νεώτερος σκότωσε τον δούκα των Σορβών και τον Σλάβο Κνιάζ.Vickers, Robert H. (1894). History of Bohemia. Chicago: C. H. Sergel Company. σ. 48 Ο Κάρολος ο Νεότερος πέθανε άτεκνος από ατύχημα πριν από τον πατέρα του.

Παραπομπές


Πηγές

Matthias Becher (2003). Charlemagne. Yale University Press. 
Roger Collins (1998). Charlemagne. University of Toronto Press. 
Vickers, Robert H. (1894). History of Bohemia. Chicago: C. H. Sergel Company. 

Εξωτερικοί σύνδεσμοι

Κόμητες του Μαίν 

Κατηγορία:Βασιλείς των Φράγκων
Κατηγορία:Βασιλείς της Νευστρίας
Κατηγορία:Δυναστεία των Καρολιδών
Κατηγορία:Ηγεμόνες της Αυτοκρατορίας των Καρολιδών